NIE ’N SENT: Marthinus Cupido sê in sy meer as 40 jaar van plaaswerker wees, het hy nog nooit ’n sent pensioen gesien nie. Nou word daar van hom verwag om in ’n plakkerskamp te gaan bly, kla hy. ~ Eldridge Jason
Toe hy 41 jaar gelede op die Anura Wynlandgoed buite Klapmuts begin werk het, het hy R12 ’n week verdien.
En so het die oom 18 jaar vir die eerste plaaseienaar gewerk en nie ’n kaal sent as pensioen gesien toe dié die plaas verkoop het nie.
Dinge het in 2013 liederlik skeefgeloop en oom Marthinus sê hy’s weggejaag oor hy gevra het hoekom hy moet werk as hy nog nie die vorige maand gepay het nie.
Dit was sewe jaar gelede en vandag word oom Marthinus, sy dogter, Francina Petersen (41), haar man, Chris, en hulle kroos deur uitsetting in die gesig gestaar.
Hulle vreedsame bestaan op die plaas word nou bedreig. Al wat hulle hulle hele lewe lank ken, is die rustigheid en saligheid van die plaas.
“Die vorige eienaar van die plaas is nou al dood en het my nie ’n sent betaal nie. Ek sal baie verbaas wees as hy vandag in die hemel is,” sê oom Marthinus peinsend.
“Dít nadat ek nie eens ’n sent gesien het van ’n pensioen vir ál die jare wat ek hier op die plaas gewerk het nie.
“Daar is reguit vir my gesê my pa moet by Jacob Zuma gaan aanklop vir huisvesting. Ons moet nou plek vir Zimbabwiërs maak. Sê my, doen Suid-Afrikaners dit aan ander Suid-Afrikaners?”
“Mnr. Cupido het ál sy statutêre voordele gekry tot en met sy afdanking, en het nie aan ’n pensioenfonds behoort nie.
Volgens Grobbelaar hou hulle slegs rekord van plaasuitsettings in hulle bedieningsarea, waar hulle as ’n respondent by ’n hofgeding gevoeg is.